Na temelju članka 45. Zakona o državnim službenicima (Narodne novine broj 92/05, 142/06, 77/07, 107/07, 27/08, 34/11, 49/11, 150/11, 34/12), članaka 2. i 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj 74/10, 142/11 i 53/12, Ministarstvo regionalnoga razvoja i fondova Europske unije raspisuje

**JAVNI NATJEČAJ**

za prijam državnih službenika/ica u državnu službu na neodređeno vrijeme

**I. GLAVNO TAJNIŠTVO**

a) Sektor za pravne poslove, nabavu i ljudske potencijale

Služba za pravne poslove i ljudske potencijale

1. Odjel za pravne poslove

- voditelj/ica odjela – 1 izvršitelj/ica

Stručni uvjeti:

– završen preddiplomski i diplomski sveučilišni studij, integrirani preddiplomski i diplomski sveučilišni studij ili specijalistički diplomski stručni studij pravne struke,

– najmanje 4 godine radnog iskustva na odgovarajućim poslovima,

– položen državni stručni ispit,

– znanje engleskog jezika,

– poznavanje rada na osobnom računalu.

- viši upravni savjetnik/ica – 1 izvršitelj/ica

Stručni uvjeti:

– završen preddiplomski i diplomski sveučilišni studij, integrirani preddiplomski i diplomski sveučilišni studij ili specijalistički diplomski stručni studij pravne struke,

– najmanje 4 godine radnog iskustva na odgovarajućim poslovima,

– položen državni stručni ispit,

– znanje engleskog jezika,

– poznavanje rada na osobnom računalu.

* 2    -

Služba za nabavu

*2. Odjel za pripremu nabave i obradu ponuda*

- stručni suradnik/ica – 1 izvršitelj/ica

Stručni uvjeti:

– završen preddiplomski i diplomski sveučilišni studij, integrirani preddiplomski i diplomski sveučilišni studij ili specijalistički diplomski stručni studij pravne ili ekonomske struke,

– najmanje 1 godina radnog iskustva na odgovarajućim poslovima,

– položen državni stručni ispit,

– znanje engleskog jezika,

– poznavanje rada na osobnom računalu.

**II.  UPRAVA ZA REGIONALNI RAZVOJ**

a) Sektor za otoke

Služba za provedbu i praćenje otočnih razvojnih programa i projekata

*1. Odjel za pripremu i provedbu projekata održivog razvoja otoka*

**-  stručni savjetnik/ica** – 1 izvršitelj/ica

Stručni uvjeti:

– završen preddiplomski i diplomski sveučilišni studij integrirani preddiplomski i diplomski sveučilišni studij ili specijalistički diplomski stručni studij građevinarstva ili prava                  ,

– najmanje 3 godine radnog iskustva na odgovarajućim poslovima,

– položen državni stručni ispit,

– znanje engleskog ili njemačkog jezika,

– znanje rada na osobnom računalu.

Sektor za provedbu stambenih programa

Služba za provedbu programa obnove i stambenog zbrinjavanja

- 3 -

*2. Odjel za izgradnju novih naselja*

**- stručni suradnik/ica** – 1 izvršitelj/ica

Stručni uvjeti:

– završen preddiplomski i diplomski sveučilišni studij integrirani preddiplomski i diplomski sveučilišni studij ili specijalistički diplomski stručni studij građevinarstva ili arhitekture,

– najmanje 1 godina radnog iskustva na odgovarajućim poslovima,

– položen državni stručni ispit,

– poznavanje engleskog jezika,

– poznavanje rada na osobnom računalu.

U prijavi na javni natječaj navode se osobni podaci podnositelja prijave (osobno ime, datum i mjesto rođenja, adresa stanovanja, broj telefona, po mogućnosti e-adresa) i naziv radnog mjesta na koje se prijavljuje. Uz prijavu kandidati su dužni priložiti:

– životopis,

– presliku diplome,

– presliku domovnice,

– presliku radne knjižice,

– uvjerenje o položenom državnom stručnom ispitu, ako je kandidat/kinja položio/la državni stručni ispit,

– dokaz o znanju/poznavanju engleskog jezika (za radno mjesto pod red. br. II.a1. ili njemačkog jezika): preslika indeksa fakulteta iz koje je vidljivo da je položen strani jezik/ potvrda škole stranih jezika,

– uvjerenje nadležnog suda da se protiv kandidata ne vodi kazneni postupak,

Isprave se prilažu u neovjerenom presliku, a prije izbora kandidata/kinje predočit će se izvornik.

Na natječaj se mogu javiti osobe oba spola.

Osim navedenih uvjeta kandidati/kinje moraju ispunjavati i uvjete iz članka 48. Zakona o državnim službenicima.

* 4   -

U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima.

Kandidat/kinja koji/a ostvaruje pravo prednosti pri zapošljavanju prema posebnim propisima dužan/a je u prijavi na natječaj pozvati se na to pravo i ima prednost u odnosu na ostale kandidate/kinje pod jednakim uvjetima.

Kandidat/kinja koji/a se poziva na pravo prednosti pri zapošljavanju prema Zakonu o pravima hrvatskih branitelja iz Domovinskog rata i članova njihovih obitelji (Narodne novine broj 174/04, 92/05, 2/07 – Odluka Ustavnog suda Republike Hrvatske, 107/07, 65/09, 137/09 i 55/11) uz prijavu na natječaj dužan/a je, pored dokaza o ispunjavanju traženih uvjeta, priložiti i rješenje o priznatom statusu, odnosno potvrdu o priznatom statusu iz kojeg je vidljivo spomenuto pravo te dokaz da je nezaposlen/a.

Kandidat/kinja koji/a se poziva na pravo prednosti pri zapošljavanju sukladno članku 10. Zakona o profesionalnoj rehabilitaciji i zapošljavanju osoba s invaliditetom (Narodne novine broj 143/02 i 33/05) uz prijavu na natječaj dužan/a je, pored dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugi dokaz iz kojeg je vidljivo spomenuto pravo te dokaz da je nezaposlen/a.

Kandidat/kinja koji/a se poziva na pravo prednosti pri zapošljavanju sukladno članku 48.f Zakona o zaštiti civilnih i vojnih invalida rata (Narodne novine broj 33/92, 77/92, 58/93, 2/94, 76/94, 108/95, 82/01 i 103/03) uz prijavu na natječaj dužan/a je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo te dokaz da je nezaposlen/a.

Kandidat/kinja pripadnik/ca nacionalne manjine ima pravo pozvati se na prednost pri zapošljavanju na temelju članka 22. Ustavnog zakona o pravima nacionalnih manjina (Narodne novine broj 155/02 i 47/10 – Odluka Ustavnog suda Republike Hrvatske i 80/10), bez obveze dostavljanja dokaza o nacionalnoj pripadnosti.

Obvezni probni rad traje 3 mjeseca.

Natjecati se mogu i osobe koje nemaju položen državni stručni ispit, ali su ga nakon isteka probnog rada dužne položiti najkasnije u roku od 6 mjeseci od isteka probnog rada, na temelju članka 56. stavka 1. Zakona o državnim službenicima. Državni stručni ispit nije dužan/a polagati kandidat/kinja koji/a ima položen pravosudni ispit.

Javni natječaj provodi komisija koju imenuje čelnik tijela.

Sadržaj, način, mjesto i vrijeme održavanja testiranja i intervjua s komisijom bit će objavljeni na web-stranici [www.mrrfeu.hr](http://www.mrrfeu.hr) i oglasnoj ploči Ministarstva regionalnoga razvoja i fondova Europske unije, najmanje pet dana prije održavanja testiranja kao i opis poslova te podaci o plaći radnih mjesta koja se popunjavaju ovim javnim natječajem.

Za kandidata/kinju koji/a ne pristupi testiranju i intervjuu smatrat će se da je povukao/la prijavu na javni natječaj te se u daljnjem postupku više neće smatrati kandidatom/kinjom.

* 5    -

Prijave na javni natječaj s dokazima o ispunjavanju uvjeta podnose se u roku od 8 dana od objave u Narodnim novinama na adresu: Ministarstvo regionalnoga razvoja i fondova Europske unije, Glavno tajništvo Ministarstva, s naznakom: „Za natječaj“, Zagreb, Trg kralja Petra Krešimira IV. br. 1.

Urednom prijavom smatra se prijava koja sadrži sve podatke i priloge navedene u javnom natječaju.

Osobe koje ne podnesu pravovremenu i urednu prijavu ili ne ispunjavaju formalne uvjete iz javnog natječaja, ne smatraju se kandidatima/kinjama prijavljenim na javni natječaj.

Kandidati će biti pisano obaviješteni o rezultatima javnog natječaja.

                                                                                   Ministarstvo regionalnog razvoja i

                                                                                          fondova Europske unije